Karatekas presteer | Netwerk24
Deur Martinette Hay 03 Julie 2019 06:01
Sensei Rickus Weihmann neem deel aan die kata-afdeling.Foto: Kosie Weihmann
Lede van die Komodo Dragons-karateklub het op Saterdag 8 Junie verskeie medaljes op die Super League Cheetah Challenge in Bloemfontein gewen.
Dié karatekas van Kestell en Reitz het teen strawwe kompetisie meegeding van so ver as die Kaap en Botswana.
Die byeenkoms het by Tempe se sportsentrum plaasgevind.
Timothy Mudavanhu het 'n goue medalje in die kata-afdeling vir seuns sewe jaar, wit gordel behaal.
Sensei Rickus Weihmann het 'n bronsmedalje in die kata-afdeling vir mans senior ope gewen.
Senpai Annchen Weihmann het in die kategorieë vir meisiekadette en junior ope deelgeneem en het 'n goue medalje in die kata-afdeling gewen en 'n silwer medalje vir die kumite-afdeling.
Weihmann het ook prysgeld met 'n trofee ontvang met die goue medalje wat sy verwerf het in die ope afdeling.
Lede van die klub het hul onlangse gradering geslaag wat van pre-geel 1, pre-geel 2 tot geel 2 gewissel het.
Dié karatekas is Thabo Moloi, Maronei van Heerden, Ayanda Lekotjolo, Farai Mudavanhu, Rethabile Leripa, Rethabisitswe Leripa, Timothy Mudavanhu, Tebello Moloi, Reabetswe Moloi, Casper Swarts, Herman Odendaal en Kenny van Coller.